Ponte Vecchio

duimnael|regs|Die Ponte Vecchio
Die **Ponte Vecchio** ("Ou Brug", ) is 'n middeleeuse steensegment-boogbrug oor die Arno in Florence, Italië. Die brug is bekend om sy nabygeleë luukse winkels. Slagters, leerlooiers en boere het aanvanklik die winkels betrek; maar tans word die winkels gehuur deur juweliers, kunshandelaars en verkopers van allerlei aandenkings.  Die twee naasliggende brûe is die Ponte Santa Trinita en die Ponte alle Grazie.

## Geskiedenis en konstruksie
Die brug strek oor die Arno se smalste punt  waar die brug vermoedelik die eerste keer in Romeinse tye gebou is,  toe die via Cassia die river op hierdie punt oorgesteek het.  Dit is in 1345 herbou.

Giorgio Vasari het die tradisionele beskouing van sy tyd opgeteken wat die ontwerp daarvan toeskryf aan Taddeo Gaddi  Die Torre dei Mannelli is op die suidoostelike hoek van die brug gebou om dit te verdedig.

Die brug bestaan uit drie segmentboë: die hoofboog het 'n spanwydte van 30 meter, die twee syboë het 'n wydte van 27 meter elk. Die laer-geleë boë met segmente, wat minder pilare benodig as die halfsirkelvormige boog wat tradisioneel deur die Romeine gebruik is, het maklike toegang aan waens verleen.  Die slagtersvereniging het die winkels op die brug vanaf 1442 gemonopoliseer.

Die agterwinkels (*retrobotteghe*) wat van die rivier af gesien kan word, is in die sewentiende eeu bygevoeg. 
[duimnael|Skade wat opgedoen is en getoon word kort na bevryding in Augustus 1944 tydens die [Tweede Wêreldoorlog ]]
Tydens die Tweede Wêreldoorlog is die Ponte Vecchio nie deur die Duitse leër op 4 Augustus 1944 vernietig tydens hul terugtog nie, in teenstelling met die ander brûe in Florence.  Volgens plaaslike inwoners en toergidse was dit as gevolg van 'n uitdruklike bevel van Hitler.  Toegang tot die Ponte Vecchio is egter belemmer deur die vernietiging van die geboue aan beide kante van die brug, wat sedertdien herbou is met 'n kombinasie van oorspronklike en moderne ontwerpe.

Die brug is in 1966 ernstig beskadig tydens die vloeding van die Arno. 

Tussen 2005 en 2006 is 5 500 slotte (bekend as "liefdeslotte") wat aan die relings rondom die borsbeeld van Cellini geheg was deur die stadsraad verwyder. Volgens die raad was die slotte esteties onbevredigend en het dit skade aangerig aan die borsbeeld en relings. Boetes is nou betaalbaar vir die aanbring van liefdeslotte aan die brug. 

## Panorama
## In kuns
* Die brug word genoem in die aria "O mio babbino caro" deur Giacomo Puccini.

## Sien ook
* Vasari-korridor

## Verwysings 
## Bronne 
* Chiarugi, Andrea, Foraboschi, Paolo'Maintenance of the Ponte Vecchio historical bridge in Florence', in *Extending the Lifespan of Structures*, Vol. 2 (San Francisco: IABSE Symposium Report, 1995) pp.&nbsp;1479–1484
* Dupré, Judith (2017). ''Bridges: A History of the World's Most Spectacular Spans.* New York: Hachette/Black Dog & Leventhal Press. 
* Flanigan, Theresa, "The Ponte Vecchio and the Art of Urban Planning in Late Medieval Florence," Gesta 47 (2008): 1-15.
* Fletcher, Banister: *A History of Architecture* (Londen: The Butterworth Group, 1987, ) pp.&nbsp;756–757
* Graf, Bernhard, *Bridges that Changed the World'' (München, Duitsland: Prestel, 2002, ) pp.&nbsp;38–39

## Eksterne skakels
* Onafhanklike studie van die Ponte Vecchio met prente 
* Ponte Vecchio, Florence
* Oorsig van die Ponte Vecchio
* Virtuele toer van die Ponte Vecchio